**Қаржылық қорқынышқа қарсы ем**

***Әрқайсың жүректеріңнің шешіміне сай, еш ренішсіз, зорлықсыз барларыңмен бөлісіңдер! Құдай қуанышпен беретіндерді ұнатады.***

***(Қорынттықт. 2-хат 9:7)***

Өміріңізде, ақша жеткіліксіз болады деп қорқасыз ба? Олай болса, керісінше, көбірек беріңіз!

Біздің жомарттығымыз біздің Құдайға деген сенімімізді көрсетеді және бұл ашкөздік пен қорқынышты жеңіп шығуға көмектеседі. Көпшілігіміз үшін ақша беру қиын нәрсе. Сондықтан Құдай біздің ақшамызбен бөлісуді, беруімізді қалайды - бұл Құдай сол ақшаға мұқтаж болғандықтан емес, бұл біздің сенім мен жомарттыққа үйренуіміз үшін. Киелі кітапта былай делінген: «Әрқайсың жүректеріңнің шешіміне сай, еш ренішсіз, зорлықсыз барларыңмен бөлісіңдер! Құдай қуанышпен беретіндерді ұнатады.» (Қорынттықт. 2-хат 9:7). Құдай біздің еш ренішсіз, жақсы көңіл күймен бергенімізді қалайды, өйткені жомарттық бізге шынайы қуаныш әкеле алатынын біледі.

Біз ақшамызды бергенде, бізді тек Құдай ғана керек нәрсенің бәрімен қамтамассыз ете алатынын мойындаймыз. Ақшамызды ешкімге бермей, өзімізде сақтап қалу ашкөздік пен қорқыныштан пайда болады, ал бұл екі нәрсе Құдайдан емес. Құдай бізді осы қорқынышты артта қалдырып, тыныштық пен еркіндікке шақырады. Біз ақшамызға емес, сеніміміз арқылы Құдайға жабысып алуымыз керек!

Сондай-ақ біз ақшамызды беру арқылы, басқаларға Құдайдың сүйіпеншілігін көрсете аламыз. Бір күні, Кэти есімді қыз, өз үйінің қасындағы азық-түлік дүкенінде бір көңіл күйсіз сатушыны байқап қалады. Сол күні түнде Құдай Кэтидің санасына әлгі сатушының бетін салады, және сол сәтте Кэти не істеуі керектігін түсінеді. Келесі күні, ол дүкенде біраз азық түлік, сонымен қатар сыйлық картасын сатып алды да, сол сыйлық картаны әлгі сатушыға беріп: «Бұл сыйлық Исадан. Ол мұны сізге беруімді қалады!» деді. Сатушы көзіне жас алып: «Маған өмірімде ешкім ештеңе сыйлаған емес, оның үстіне бүгін менің туған күнім!», - деді.